Praktiese aktevervaardiging vir prokureurs | Centre for Conveyancing Practice
R 3,900 of R 3,300
vir vroëe registraie
Een week voor die aanvang van 'n kursus
2020 DATUMS VIR BYWONING:
19 - 21 Februarie (Kaapstad)
11 - 13 Maart (Pretoria)
1 - 3 April (Johannesburg)
27 - 29 Mei (Pretoria - Afrikaans)
14 - 16 Oktober (Pretoria)
Die kursus is saamgestel deur Gawie le Roux, Erinda Frantzen en Melissa Smit.
Die lesings word aangebied deur Melissa Smit, ‘n senior aktetikster met jarelange praktiese ervaring. Sy is van Pretoria.
Registreer vir die kursus
Laai kursusinhoud af272.73 KBLaai brosjure af464.02 KB
Wat is die doel van hierdie kursus en wie behoort by te woon?
Die doel van hierdie kursus is om praktiese opleiding te bied aan -
kandidaat-prokureurs en nuwe toegelate prokureurs wat ‘n nuwe werk in ‘n akte-afdeling begin, of
enkelpraktisyns wat sonder ‘n aktetikster werk
Wat is die omvang van die kursus?
Dit behandel die registrasie van ‘n konvensionele transport- en verbandakte vanaf die opening tot die sluiting van ‘n lêer.
Die kursus bestaan uit ‘n teoretiese en ‘n praktiese deel. Praktiese gevallestudies word bespreek om aan te dui hoe die teorie in die praktyk toegepas word.
Kennis van die teoretiese deel word veronderstel. Vir dié doel word ‘n stel notas, waarin die toepaslike teorie bespreek word, vooraf beskikbaar gestel. Kursugangers word aangeraai om vroeg te registreer ten einde die teorie vooraf deur te lees.
Die praktiese deel word gedurende die lesings behandel. ‘n Omvattende handleiding word vir dié doel tydens die lesings uitgedeel.
Die handleidings kan na afloop van die kursus as noodsaaklike naslaanbron op kantoor gebruik word.
Hierdie kursus is gebasseer op ons opleidingskursusse vir aktetiksters. Dit dek die praktiese werk van ‘n aktetikster, maar dit is aangepas om kosbare tyd te bespaar. Dit word gedoen deur die teoretiese kennis waaroor kandidaat-prokureurs, prokureurs en/of transportbesorgers reeds beskik in aanmerking te neem. Verder word die gebruiklike tyd vir evaluering by tiksterkususse uitgeskakel.
Lesings en kursusnotas is volledig in Afrikaans of Engels. Afrikaanse kursusgangers mag Engelse lesings met Afrikaanse notas bywoon en omgekeerd, op voorwaarde dat dit spesifiek so by registrasie aangetoon word.
Konvensionele & Deeltitel Transportakte
Algemene agtergrond oor aktevervaardiging
Doel en bepalings van ’n koopooreenkoms
Ontleding van ’n transportakte
Oorsig van die opening van ‘n deeltitelregister
Bespreking van Artikel 15B(3)(a) – aktevervaardigersertifikaat en Artikel 15B(3)(c) beëdigde verklaring deur die ontwikkelaar
Dokumente wat by die aktekantoor ingedien moet word
Teorie oor oordragprosedures wat in ’n aktepraktyk gevolg word
Bespreking van die verskillende tipes volmagte
Belangrike prosedures, praktyke en etiek in ’n aktepraktyk
Konvensionele Transportakte (Praktiese gevallestudie) asook Deeltiteltransportakte insette
Praktiese gevallestudie vir die oordrag van ’n voltiteleiendom deur middel van ’n transportakte
Deeglike verduideliking en berekening van finansies rakende ’n oordrag
Verbande – prosedure vir registrasie en kansellasie
Teorie en praktiese voorbeelde van die registrasie en kansellasie van verbande
Teorie en praktyk van sekere aspekte rakende ’n verband
Bespreking van verskillende tipes verbande
Handelinge in verband met geregistreerde verbandeHandelinge in verband met geregistreerde verbande